கேள்வி: பூ பூவா பூத்திருக்கு - கதை குறித்து விரிவாக சொல்லுங்கள்.
பதில்: ராமுவும் ( பிரபு (நடிகர்) ), ஜானகியும் ( சரிதா ) திருமணமான தம்பதியர். இவர்களுக்கு இரண்டு குழந்தைகள் உள்ளனர். என்றாலும், ராமு தன் மனைவிக்குத் தெரியாமல் அந்தமானில் மேரியுடன் ( அமலா (நடிகை) ) இரகசிய உறவு கொண்டிருக்கிறார். மேலும் அவர்களுக்கு கண்ணன் என்ற மகன் பிறக்கிறான். சில ஆண்டுகளுக்குப் பிறகு மகிழுந்து விபத்தில் மேரி இறந்துவிடுகிறார். இதனால் ராமு தன் மனைவியிடம் உண்மையைக் கூறுகிறார். மீதமுள்ள படமானது இதன் பின்விளைவுகளைப் பற்றியதாக உள்ளது.
கேள்வி: பூ பூவா பூத்திருக்கு - தயாரிப்பு பற்றி நீங்கள் என்ன அறிந்துள்ளீர்கள்?
பதில்: ''பூ பூவா பூத்திருக்கு'' படத்தை வி. அழகப்பன் திரைக்கதை எழுதி, இயக்கினார். இப்படத்தை காவேரி மனோகரன் ''மை புரொடக்‌ஷன்ஸ்'' என்ற பதாகையின் கீழ் தயாரித்தார். கே. பி தயாளன் ஒளிப்பதிவு செய்ய, வி. ராஜகோபால் படத் தொகுப்பை செய்தார்.